OpenLLM-France/wikimedia huggingface dataset:
# Ilmari Hannikainen

Toivo Ilmari Hannikainen (1892ko urriaren 19a, Jyväskylä; † 1955eko uztailaren 25a, Kuhmoinen) finlandiar konposatzailea izan zen.
Pekka Juhani Hannikainenen semea, Helsinkiko Unibertsitatean ikasi zuen 1911tik 1914rako tartean. Segidan Vienako Musika Akademian ikasi zuen Franz Schrekerekin, 1915tik 1917ra Alexander Silotirekin San Petersburgon eta 1919an Alfred Cortotekin Parisen. Jarraian piano-irakasle gisa lan egin zuen kontserbatorioan eta beranduago Helsinkiko Sibelius Akademian irakasle gisa.
Opera bat, pianorako kontzertua, pianorako kuartetoa, pianorako konposizio aunitz eta Liederrak konposatu zituen.
* Datuak: Q1350705
* Multimedia: Ilmari Hannikainen / Q1350705
# Ilmington

Ilmington, Ingalaterrako erdialdean dagoen udalerri bat da, Warwickshire konderrian.
2011n 712 biztanle zituen.
* Datuak: Q2043291
* Multimedia: Ilmington / Q2043291
# Ilma Urrutia

Ilma Julieta Urrutia Chang (c. 1962) Guatemalako modelo eta edertasun erregina da, eta 1984an Guatemalako edertasun lehiaketa nagusietako ordezkari nazionala izan zen.
Ilmak 1984ko Miss Unibertsoan lehiatu zuen Miamin, Floridan, non finalaurrekoetan sailkatu zen. Urte horretan, Miss International-en sartu zen Yokohama-n, Japonian, eta han Guatemalako lehen edertasun lehiaketako titulu nagusia ekarri zuen etxera Miss International 1984 gisa.

## Erreferentziak

* ↑ Pageant Almanac. . Retrieved on 11 Apr 2008.

## Kanpo estekak

* Datuak: Q3796491
# Islay

Islay (Eskoziako gaeleraz: Ìle) Eskoziako ipar-mendebaldean dagoen Barruko Hebridak uhartediko uharte bat da. Argyll eta Bute eskualdean kokatzen da. 619,56 km²-ko azalera du eta 3.228 biztanle ditu (2013). Bertako udalerririk populatuena Port Ellen da (846 biztanle), bai eta portu nagusia ere, baina hiriburua Bowmore da (784 biztanle).

## Geografia

Barruko Hebtridetan hegoalderen kokaturik agoen uhartea da. Azaleraz Argyll eta Bute eskualdeko bigarrena da Mull uhartearen ondoren eta Eskozia guztiko bosgarren uharterik handiena da. Jura uhartearen ondoan dago eta Irlandako kostaldetik 40 kilometro eskasera.
Uhartearen ekialdea menditsua da eta bertan dago mendirik altuena, Beinn Bheigeir (491m). Mendebalderantz bi penintsula luzatzen dira Rinns of Islay iparraldean eta The Oa hegoaldean, eta bien artean Loch Indaal kokatzen da.

## Historia

Aurrehistoriatik populatua izan da uhartea, Pleistozenoko izotzek atzera egin zutenetik. Hasiera batean talde nomadak izan ziren bertan eta Neolito garaian lehen asentamenduak agertu ziren. Honen adierazgarri aipagarriena Dun Nosebridge gotorlekua da, Burdin Arokoa.
VI mendean Dál Riata eskotoen erresumaren parte izan zen. IX mendean eskandinaviarrak iritsi ziren eta lau mendetan izan ziren bertan agintari.
XVII mendean eskoziako Campbell leinuak eskuratu zuen. 1755ean 5.344 biztanle ziren uhartean eta 1841ean 15.000ra iritsi ziren. Baina egoera ekonomiko eskasak biztanleak emigratzera bultzatu zituen eta populazioak berriz behera egin zuen. Gaur egun 3.000 inguru gelditzen dira.
Lehen Mundu Gerran bi itsasuntzi iparramerikar urperatu ziren uharte inguruan, lehenengoa SS Tuscania, torpedeatua, eta bigarrena HMS Otranto, itsaso txarraren erruz beste untzi bat jo zuenean.

## Ekonomia

Bertako jarduera ekonomiko nagusiena whisky destilategiak dira, bai eta bertaratzen diren bisitarien ondorioz sortzen den turismoa ere.

## Iruditegia

* Bowmore.
* Port Ellen.
* Bunnahabhain whisky destilategia.
* The Oa penintsula.
* Paisaia.

## Kanpo estekak

* Islay eta Hura uharteetako webgunea (Ingelesez)
* Islay uharteari buruzko webgunea (Ingelesez)
* Islay uharteko gida (Ingelesez)
* Datuak: Q273
* Multimedia: Islay / Q273
# Isle

Isle ibaia (okzitanieraz: Eila) Frantziako hego-mendebaldean kokatuta dago, Akitaniako eskualdean zehazki.
Dordoina ibaiaren adarra da.

## Ibilbidea

Limousingo mendietan sortzen da, Janailhac herrian, 375 metroko altueran. Hortik aurrera 3 departamendu eta 66 udalerri zeharkatzen ditu, hauek izanda nagusiak: Le Chalard (Vienne Garaia), Jumilhac-le-Grand, Périgueux, Saint-Astier, Neuvic-sur-l'Isle, Mussidan eta Montpon-Ménestérol (Dordoina) eta Guîtres, Saint-Denis-de-Pile, Savignac-de-l'Isle, Coutras eta Libourne (Gironda). Azken udalerri horretan Dordoina ibaiarekin bat egiten du.

## Erreferentziak

* ↑ 159. araua. Euskaltzaindia (Noiz kontsultatua: 2010-10-6).

## Ikus, gainera

* Frantziako ibaien zerrenda

## Kanpo estekak

* Datuak: Q935535
* Multimedia: Isle River / Q935535
# Isle-sur-Marne

Isle-sur-Marne Frantziako udalerria da, Marne departamenduan dagoena, Ekialde Handia eskualdean. 2013an 102 biztanle zituen.

## Demografia
### Biztanleria

2007an Isle-sur-Marne udalerrian erroldatutako biztanleak 102 ziren. Familiak 39 ziren, horien artean 8 pertsona bakarrekoak ziren (8 bakarrik bizi ziren gizonak), 4 seme-alabarik gabeko familiak ziren, 19 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 47 etxebizitza zeuden, 39 familiaren etxebizitza nagusia ziren, 5 bigarren erresidentzia ziren eta 3 hutsik zeuden. Etxebizitza guzti hauek 46etxeak ziren. 39 etxebizitza nagusietatik 36 bere jabearen bizilekua ziren, 2 alokairuan okupaturik zeuden eta 1 doan lagata zegoen; 1ek bi gela zituen, 5 etxek hiru zituzten, 11 etxek lau zituzten eta 22 etxek bost zituzten. 38 etxek euren parking plaza propioa zuten azpian. 11 etxetan ibilgailu bat zegoen eta 23 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Isle-sur-Marne udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 4 | 70-74 | 0 |
| 0 | 65-69 | 4 |
| 0 | 60-64 | 4 |
| 0 | 55-59 | 0 |
| 0 | 50-54 | 0 |
| 4 | 45-49 | 4 |
| 8 | 40-44 | 12 |
| 8 | 35-39 | 0 |
| 0 | 30-34 | 4 |
| 0 | 25-29 | 0 |
| 4 | 20-24 | 0 |
| 12 | 15-19 | 0 |
| 4 | 10-14 | 0 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 65 ziren, horien artean 50 aktiboak ziren eta 15 inaktiboak ziren. 50 pertsona aktiboetatik 47 lanean zeuden (31 gizon eta 16 emakume) eta 4 langabezian zeuden (1 gizon eta 3 emakume). 15 pertsona inaktiboetatik 6 erretiraturik zeuden, 5 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 eraikuntza enpresa zen eta 2 zerbitzu enpresak ziren.
2009an norbanakoentzat zegoen zerbitzu bakarra igeltseroa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q744210
* Multimedia: Isle-sur-Marne / Q744210
# Islaz

Islaz Errumaniako udalerri bat da, Teleorman konderrian. 4.256 biztanle ditu, 96,41 kilometro koadroko azaleran banatuta.

## Herriak

Udalerrian honako herriak daude:
Islaz $^{(en)}$ Moldoveni $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12724880
# Isle-Loue-Auvézère kantonamendua

Isle-Loue-Auvézère kantonamendua Frantziako kantonamendu bat da. Dordoina departamenduan dago, Akitania Berria eskualdean. Guztira 31 udalerri ditu eta Excideuil da bere hiriburua.

## Kanpo estekak

* Datuak: Q18589998
# Isle-Manoire kantonamendua

Isle-Manoire kantonamendua Frantziako kantonamendu bat da. Dordoina departamenduan dago, Akitania Berria eskualdean. Guztira 12 udalerri ditu eta Boulazac Isle Manoire da bere hiriburua.

## Kanpo estekak

* Datuak: Q18745110
# Jane Lew (Mendebaldeko Virginia)

Jane Lew Ameriketako Estatu Batuetako inkorporatutako herri bat da. Lewis konderrian dago, Mendebaldeko Virginia estatuan. 408 biztanle ditu, 0,636727 kilometro koadroko azaleran banatuta.

## Ikus, gainera

* Lewis konderrian

## Kanpo estekak

* Datuak: Q2198306
* Multimedia: Jane Lew, West Virginia / Q2198306
# Jane Jacobs

Jane Butzner Jacobs (Scranton, Pennsylvania, 1916ko maiatzaren 4a - Toronto, 2006ko apirilaren 25a) Ameriketako Estatu Batuetan jaiotako kanadiar zientzia dibulgatzailea, hirigintzaren teorikoa eta ekintzaile soziopolitikoa izan zen.
Bere eragin handieneko lana The Great Death and Life of American Cities (1961) izan zen. Lan horretan 1950eko hamarkadako Ameriketako Estatu Batuetan egindako Hiri-garapeneko praktikak gogorki kritikatu zituen, eta haren ustez, plangintzariek (hirigintza, hiri-diseinua) espazio publikoaren suntsipena ekarri zuen eredu eskematiko idealak hartu zituzten. Metodo zientifiko berritzaileak eta diziplina artekoak (bai gizarte zientzieetatik bai zientzia naturaleetatik datozenak) erabiliz, autoreak indarkeriaren kausak hiriko eguneroko bizitzan identifikatu zituen, hala utzikeriagatik nola, aitzitik, elikatze onagatik, segurtasunagatik eta biziaren kalitateagatik.
Bere lan literarioaz gain, Jacobs nabarmendu zen espontaneo gisa definitutako mugimendu sozialen (grassroots) antolakuntzako aktibismoagatik, batez ere, haren ustez, tokiko komunitateak suntsitzen zituzten hiriko proiektuak geldiarazteko. Lehenik, Estatu Batuetan, non Lower Manhattan Expressway bertan behera uztea lortu zuen; eta geroago Kanadan, nora 1968an emigratu zuen eta non eraiki nahi zituzten Spadina Expressway eta autopista sarea bertan behera uztea lortu zuen.
* Datuak: Q234335
* Multimedia: Jane Jacobs / Q234335
# Jane Greer

Jane Greer (Washington, 1924ko irailaren 9a - Los Angeles, 2001eko abuztuaren 24a), Bettejane Greer sortua, estatubatuar antzezlea izan zen, zineman eta telebistan lan egin zuena. Out of the Past-eko (1947) Kathie Moffat femme fatale eta The Big Stealeko (1949) Joan Graham dira bere rolik ezagunenak.

## Filmografia

| Urtea | Izena | Rola | Zuzendaria | Oharrak |
| 1945 | Pan-Americana | Miss Downing | Ruby Rosenberg | Kredituetan agertu gabe |
| 1945 | Two O'Clock Courage | Helen Carter | Anthony Mann | Bettejane Greer kredituetan |
| 1945 | George White's Scandals | Billie Randall | Felix E. Feist | Bettejane Greer kredituetan |
| 1945 | Dick Tracy | Judith Owens | William A. Berke | |
| 1946 | The Falcon's Alibi | Lola Carpenter | James Anderson | |
| 1946 | Sunset Pass | Lolita Baxter | Doran Cox | |
| 1946 | The Bamboo Blonde | Eileen Sawyer | Anthony Mann | |
| 1947 | Sinbad the Sailor | Pirouze | Richard Wallace | |
| 1947 | They Won't Believe Me | Janice Bell | Irving Pichel | |
| 1947 | Out of the Past | Kathie Moffat | Jacques Tourneur | |
| 1948 | Station West | Charlie | Sidney Lanfield | |
| 1949 | The Big Steal | Joan Graham | Don Siegel | |
| 1951 | The Company She Keeps | Diane Stuart | John Cromwell | |
| 1951 | You're in the Navy Now | Ellie C. Harkness | Henry Hathaway | |
| 1952 | You for Me | Katie McDermad | Don Weis | |
| 1952 | The Prisoner of Zenda | Antoinette de Mauban | Richard Thorpe | |
| 1952 | Desperate Search | Julie Heldon | Joseph H. Lewis | |
| 1953 | The Clown | Paula Henderson | Robert Z. Leonard | |
| 1953 | Down Among the Sheltering Palms | Diana Forrester | Edmund Goulding | |
| 1956 | Run for the Sun | Katherine "Katie" Connors | Roy Boulting | |
| 1957 | Man of a Thousand Faces | Hazel Bennet Chaney | Joseph Pevney | |
| 1964 | Where Love Has Gone | Marian Spicer | Edward Dmytryk | |
| 1965 | Billie | Agnes Carol | Don Weis | |
| 1973 | The Outfit | Alma Macklin | John Flynn | |
| 1979 | A Christmas for Boomer | | | Telefilma |
| 1982 | The Shadow Riders | Ma Traven | Andrew V. McLaglen | Telefilma |
| 1984 | Against All Odds | Mrs. Wyler | Taylor Hackford | |
| 1986 | Just Between Friends | Ruth Chadwick | Allan Burns | |
| 1989 | Immediate Family | Michaelen ama | Jonathan Kaplan | |
| 1996 | Perfect Mate | Ama | | |

## Erreferentziak

* 1 2 Jane Greer. imdb.com (Noiz kontsultatua: 2022-4-14).

## Kanpo estekak

* Datuak: Q242373
* Multimedia: Jane Greer / Q242373
# Jane Irwin Harrison

Jane Harrison, Irwin jaioa (Mercersburg, Pennsylvania, 1804ko uztailaren 23a – Cincinnati, c. 1846) AEBetako behin-behineko lehen dama izan zen 1841eko martxoaren 4tik apirilaren 4ra.
1824an William Henry Harrison Jr-rekin ezkondu zen eta bi seme-alaba izan zituzten. Senarra 1838an hil zen. 1840an bere aitaginarreba William Henry Harrison Estatu Batuetako presidente hautatu zuten.
Washingtonera joan zen presidente berriarekin, eta lehen damaren lanak egin zituen presidentearen emaztea noiz iritsiko zain zeuden bitartean. Hala ere, karguaren zina egin eta hogeita hamaika egunera hil zen lehendakaria.
Jane North Bendera itzuli eta Lewis Whiteman alargunarekin ezkondu zen, eta urte batzuk geroago hil zen tuberkulosiak jota.
* Datuak: Q444555
* Multimedia: Jane Irwin Harrison / Q444555
# Jan Ceulemans

Jan Anna Gumaar Ceulemans (Lier, Flandria, 1957ko otsailaren 28a-) flandriar futbolari ohia da, zelai erdian ibilitakoa.
Belgikako futbol selekzio nazionalarekin partida gehien jokatutako pertsona izan da, 96 aldiz hain zuzen ere, eta 39 gol sartu zituen. Bestela, Club Brugge KV taldean 15 urtez jokatu zuen, 1978tik 1992ra (407 partida eta 191 gol). Azken urte hartan erretiratu zen jokalari moduan, eta entrenatzailearen ibilbideari ekin zion orduan.
* Datuak: Q312618
* Multimedia: Jan Ceulemans / Q312618
# Jan Boven

Jan Boven (Delfzijl, 1972ko otsailaren 28a) Herbehereetako txirrindulari ohia da. Bere lehenengo urtean profesionaletan garaipen bat eta bigarren poztu bat eskuratu zituen, baina gero podiumak zapaltzea asko kostatu zitzaion.

## Palmaresa

1995
* 3. Teleflex Tourrean
1996
* 2. Hel van het Mergelland
* Teleflex Tourreko etapa bat
2000
* 3. Le Samyn

## Kanpo estekak

* Datuak: Q1384057
* Multimedia: Jan Boven / Q1384057
# Jan Breydel estadioa

Jan Breydel estadioa, Belgikako Brujas hirian dagoen futbol estadio bat da. Club Brugge KV taldearen jokaleku eta egoitza da.
1975ean eraikia izan zen eta 29.062 biztanleentzako edukiera du.
# Jan Battitt Larralde

    Artikulu hau mediku bertsolariari buruzkoa da; beste esanahietarako, ikus «Larralde».
Jan Battitt Larralde Etxeberri (Hazparne, Lapurdi, 1804ko urtarrilaren 26 – Donibane Lohizune, Lapurdi, 1870eko martxoaren 21), Lapurdiko bertsolaria izan zen.

## Biografia

Bere aita Beñat Larralde Bordaxuri ere bertsolaria izan zen; ama Mari Etxeberri (hazpandarra) zuen. Beste Bordaxuri ere, Martin Larralde, familiakoa zen.
Medikuntza ikasi zuen eta osagilea izan zen Donibane Lohizunen.. Urte luzez Lore Jokoetan esku hartu zuen.

## Lanak

Bertsoak idatzi zituen, batez ere aitarekin. Harenak dira, besteak beste, Lore Jokoetan saritutako hauek:
* Herriko besta (1856). Urruñan lehen saria.
* Eskualdunak (1858). Urruñan ohorezko aipamena.
* Ama haurra sehaskan lohakartzen (1859). Urruñan lehen saria.
* Xori ohantzea (1860). Urruñan ohorezko aipamena.
* Gizon sobrea eta edalea (1860). Ohorezko aipamena.
* Bioleta (1862). Urruñan ohorezko aipamena.
* Xorinoa Kaiolan (1863). Urruñan ohorezko aipamena.
* Muthil zaharra (1864). Saran lehen saria.
* Eria ezagutzaz betea errexinoletarrentzat (1865). Saran ohorezko aipamena.
* Biolchoa bertsoa hil ondoren argitaratu zen, 1896an.

## Erreferentziak

* ↑ Euskaraz horrela idazten du Beñat Soulék Ipar Euskal Herriko bertsolariei buruzko bere lanean; Piarres Xarritonek Battitta erabiltzen du. Frantseserako sortutako grafian Jean-Baptiste.
* ↑ Ezizen finkorik izan gabe, batzuetan hirugarren Bordaxuri gisa agertzen da eta beste batzuetan Dr. Larralde. Adibidez Koplari zenbaiten bizitzaz eta bertsoez ohar labur batzuk Piarres Xarriton eta Patri Urkizuren lanean.
* ↑ Soulé, Beñat.- Neurtizlari bertsulari Iparraldez. Bilbao : Erroteta, 2011. ISBN 978-84-92413-93-5. orr.40-41
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Bordaxuri (argipena)
* Anton Abadia

## Kanpo loturak

Egilea:Jan Battitt Larralde
* Jean Baptiste Larralde, miriku bertsolaria (1804-1870), Piarres Xarriton.
* Bertsolaria Hazparneko Bertsulariak webgunean.
* Jan Battitt Larralde Euskal Poesiaren atarian.
* Literaturaren Zubitegia.
* Larralde Klasikoen Gordailuan.
* Datuak: Q12260169
* Jatorrizko testuak: Egilea:Jan Battitt Larralde
# Jan Christian Smuts

Jan Christian Smuts (Bovenplaats, Lurmuturreko kolonia, 1870eko maiatzaren 24a - Irene, Pretoriatik hurbil, 1950eko irailaren 11) Hegoafrikako politikari eta militarra izan zen. Boerren taldeko kide, eta Lurmuturreko errepublikazaleen buruzagi izan zen. Hego Afrikaren batasunaren aitzindaria izan zen, eta arrazismoaren kontra egin zuen. Botharekin lan egin zuen, eta Hego Afrikako lehen ministro izan zen 1919tik 1924ra eta 1939tik 1948ra. Nazio Batuen antolaketan parte hartu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q214321
* Multimedia: Jan Smuts / Q214321
* Espezieak: Jan Smuts
# Jan Battitt Millox

Jan Battitt edo Batista Millox Ameztoi, ezizenez Lou Kaskoin (Zuraide, 1870eko irailaren 27 - Senpere, 1940ko urtarrilaren 28) bertsolaria izan zen.

## Biografia

Zuraiden jaio eta Senperera ezkondu zen Koxefina Dagerrerekin. Bertako Goantenea etxean bizi izan zen.
Lou Kaskoin ezizena hibridoa da eta familia jatorria adieraz lezake; lou (okzitaniera normalizatuan lo) artikulua da eta kaskoin (euskara batuan gaskoi) hitzak "euskalduna ez dena, arrotza" zentzua zeukan garai horretan.

## Bertsotan

Bat-batekoan eta bertso jarrietan aritu zen. Hainbeste herritan ibili zen, sarritan Matxin Irabolarekin.
Euskaltzaleen Biltzarrak 1913an Urruñan antolatutako lehiaketan hirugarren saria erdietsi zuen.
Bere bertso sail ezagunena Huna kantu berriak nik orian emanak hasten den Elizondoko partida sorta da.

## Erreferentziak

* ↑ Euskaraz Jan Battitt idazten du Beñat Soulék Ipar Euskal Herriko bertsolariei buruzko bere lanean; Franck Dolosorrek Matxin Irabolari buruzkoan Batista izena erabiltzen du eta Senperetik Senpererat liburuan Jamattitt.
* ↑ Franck Dolosorren lanean 1868ko jaiotza urtea jasotzen da.
* ↑ Beñat Soulé: Neurtizlari Bertsulari Iparraldez, Euskaltzaleen biltzarra-Erroteta, 2011. 113. or.
* ↑ Ez konfunditu Xan Elizaldek izenburu berarekin Elizondon 1922ko abenduaren 22an jokatu zen pilota partida ospetsuari buruz egin zituenekin.

## Ikus, gainera

* Matxin Irabola
* Gaskoi (argipena)
* Datuak: Q12260168
# Jan Chryzostom Pasek

Jan Chryzostom Pasek (Wegrzynowice, Polonia, 1636 – Niedzieliszki, Polonia, 1701) poloniera idazlea izan zen. Suedia, Hungaria eta Errusiaren kontrako gerretan ibili zen. Pamietniki (1836) oroitzapen-liburua idatzi zuen; bere bizitzako gorabeherak eta bere garaiko gizartea deskribatzen ditu oroitzapen horietan. Oso estilo bizia eta berezkoa zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1065258
* Multimedia: Jan Chryzostom Pasek / Q1065258
# Jan Braun

Jan Braun (1926ko maiatzaren 15a - 2015eko ekainaren 29a) poloniar hizkuntzalaria eta Varsoviako Unibertsitateko iraskale emeritua zen. Sumerologia, kartvelologia eta euskalaritzaren alorretan ikertzen aritu zen.
1947tik 1951ra filologia klasikoa ikasi zuen. Ondoren, kartveliar filologia ikasi zuen Tbilisiko Unibertsitatean.
1962 eta 1970 bitartean sumerologiari buruzko hainbat sarrera idatzi zituen Wielka Encyklopedia Powszechna PWN entziklopediarako.
1991. urtean doktore gaitu (polonieraz: dr. hab.) maila lortu zuen. 1995ean irakasle postua eskuratu zuen Varsoviako Unibertsitatean. 2000ko urriaren 27an Euskaltzaindiak ohorezko euskaltzain izendatu zuen. 2002ko ekainaren 20an Georgiako Zientzien Akademia Nazionaleko kide izendatu zuten Hizkuntza eta Literatura Sailean.

## Bibliografia
### Liburuak

| Urtea | Izenburua | Argitaletxea | ISBN kodea |
| 1984 | ბასკოლოგიის შესავალი (Baskologiis xesavali) | - | - |
| 1998 | Euscaro-Caucasica | Wydawnictwo Akademickie DIALOG | ISBN 83-86483-64-4 |
| 2001 | Sumerian and Tibeto-Burman | Agade | ISBN 83-87111-18-X |
| 2004 | Sumerian and Tibeto-Burman. Additional Studies | Agade | ISBN 83-87111-32-5 |

## Erreferentziak

* ↑ «Jan Braun ohorezko euskaltzaina ekainean hil zen», Euskaltzaindia.eus.
* ↑ (Polonieraz) «Nekrologi» Gazeta Wyborcza (Varsovia, Polonia) 2015-07-03 (Noiz kontsultatua: 2015-09-14).
* ↑ (Ingelesez) «Foreign Members of the Georgian National Academy of Sciences»
* Datuak: Q4096124
# Isun

Isun edo Isun zigor lege edo aginduren baten hausleari ezartzen zaion diruzko zigorra da. Hitza euskaraz lehen aldiz 1657an dokumentatu da. Administratibo edo zigor-zuzenbidekoa izan daiteke. Batzuetan isun-egun gisa adierazten da, horiek ordaintzeak giltzapetzea dagokion egun-kopuruarekin murrizten duenean.
Hertsatzeko isuna deitzen zaio ordaintzen ez bada epe jakinetan errepikatzen denari.

## Sinonimoak

"Amanda", "prozedura" eta ""berbal" Iparraldean. Multa Hegoaldean.

## Erreferentziak

* ↑ https://www.euskadi.eus/contenidos/informacion/6503/eu_2415/adjuntos/HPS_Hiztegiak_AS12_zigor.pdf
* ↑ Ibon Sarasola: Euskal Hiztegia, (2.ed.) 1996.
* ↑ http://euskaljakintza.com/gaurkohitza/2010/09/page/4

## Kanpo estekak

* Datuak: Q1243001
* Multimedia: Fine (penalty) / Q1243001
# Isuraldatze

Isuraldatzeak obra hidraulikoak dira, zeinen helburua herri batean uraren erabilgarritasuna areagotzea ondoko arro bateko ura gehituz. Uraren erabilera zehatzak askotarikoak izan daitezke, baina ohikoenak hauek dira:
* Hiria kokatuta dagoen arroko ur-baliabideek sostenga dezaketena baino biztanle kopuru handiagoa duten hiriei edateko uraren hornidura. Behar hori megahiri ia guztietan dago, ez bada guztietan.
* Ureztatzea, mota honetako obrak beharrezkoak dira kalitate oneko lurrak ur baliabide urriak dituzten eremuetan aurkitzen direnean. Oso kasu tipiko bat Pazifikoko isurialde osoa da, Peruko kostaldean, non, besteak beste, arroaren transferentzia batzuk eraiki diren:
** Chira Piura Proiektu Berezia, Peru iparraldean, non Chira ibaiaren arroko urtegi bateko urak Piura ibaiaren arrora eramaten diren;
** Majes Proiektu Berezia, Arequipako departamenduan, Peruko hegoaldean, non Colca ibaiaren urak Chili ibaira eramaten diren.
** Choclococha Proiektu Berezia, Ica departamentuan, Peruko kostaldearen erdialdean. Pampas ibaiaren arroaren goiko aldean sortutako uraren zati bat, isurialde atlantikotik, Pazifikoko isurialdera itzultzen da.
* Energia hidroelektrikoa sortzea. Lan hauek nahiko maizkoak dira eta zentral Hidroelektrikoan instalatutako potentziaren erabilera maximizatzeko urtegi txikiagoak eraikitzeko modua da.
* Erabilera anitzetarako.

## Isuraldatzeen adibideak

* Brasilen :
** Tieté ibaia
* Espainian :
** Tajo-Segura isuraldatzea
** Júcar-VinalopóI isuraldatzea
** Talave-Cenajo isuraldatzea
** Ebroren isuraldatzea
** Ebro-Pas-Besaya isuraldatze bikoitza

## Kanpo estekak

* Datuak: Q9089593